ai4bharat/Pralekha huggingface dataset:
বিদ্যুৎমন্ত্রক
জম্বু ও কাশ্মীর রাজ্য বিদ্যুৎ উন্নয়ন নিগমের সঙ্গে জাতীয় জলবিদ্যুৎ শক্তি নিগমের যৌথ উদ্যোগে গড়ে তোলা হয়েছে "রেটল জলবিদ্যুৎ উৎপাদন নিগম লিমিটেড"
নতুন দিল্লি, ০৭ জুন, ২০২১
ভারতের প্রাচীনতম জলবিদ্যুৎ উৎপাদন কেন্দ্র, জাতীয় জলবিদ্যুৎ শক্তি নিগম বা ন্যাশনাল হাইড্রো ইলেকট্রিক পাওয়ার করপরেশন-এর সঙ্গে জম্মু-কাশ্মীর রাজ্য বিদ্যুৎ উন্নয়ন নিগমের যৌথ উদ্যোগে গড়ে তোলা হয়েছে রেটল জলবিদ্যুৎ উৎপাদন নিগম লিমিটেড। এই দুই সংস্থার যৌথ উদ্যোগে জম্মু-কাশ্মীরে গড়ে উঠছে ৮৫০ মেগাওয়াট ক্ষমতা সম্পন্ন জলবিদ্যুৎ কেন্দ্র রেটল হাইড্রয়েলেক্ট্রিক প্রজেক্ট। ইতিমধ্যে দুই সংস্থার মধ্যে চুক্তি সম্পাদিত হয়েছে। দুই সংস্থার মধ্যে শেয়ারের পরিমাণ ৫১ এবং ৪৯ শতাংশ। জম্মু-কাশ্মীরের কিশোয়ার জেলায় চন্দ্রভাগা নদীর ওপর এই জলবিদ্যুৎ কেন্দ্র গড়ে উঠবে।
এ নিয়ে প্রধানমন্ত্রী শ্রী নরেন্দ্র মোদীর উপস্থিতিতে ২০১৯ সালের ৩ ফেব্রুয়ারি একটি ত্রিপাক্ষিক চুক্তি সম্পাদিত হয়। ওই সময় সংশ্লিষ্ট দপ্তরের মন্ত্রী জিতেন্দ্র সিং এবং জম্মু ও কাশ্মীরের লেফটেন্যান্ট গভর্নর শ্রী মনোজ সিনহা সহ বিভিন্ন দপ্তরের আধিকারিকরাও উপস্থিত ছিলেন।
বিদ্যুৎ মন্ত্রকের পক্ষ থেকে ইতিমধ্যেই এই ৮৫০ মেগাওয়াট ক্ষমতা সম্পন্ন জলবিদ্যুৎ প্রকল্পটি রূপায়নের জন্য ৫২৮১.৯৪ কোটি টাকা খরচ ধরা হয়েছে।
CG/ SB
(Visitor Counter : 382
যোগাযোগওতথ্যপ্রযুক্তিমন্ত্রক
প্রযুক্তি-নির্ভর উন্নয়ন নিয়ে বাজেট পরবর্তী ওয়েবিনারে প্রধানমন্ত্রীর উদ্বোধনী ভাষণ
নয়াদিল্লি, ০২ মার্চ, ২০২২
কেন্দ্রীয় অর্থমন্ত্রী ২০২২-এর সাধারণ বাজেটে যে সমস্ত ঘোষণা করেছেন, তার কার্যকর রূপায়ণ নিয়ে বিভিন্ন ক্ষেত্রে একগুচ্ছ ওয়েবিনারের আয়োজন করা হচ্ছে। এই ওয়েবিনারগুলিতে বিভিন্ন ক্ষেত্রে বাজেট ঘোষণার কৌশলগত রূপায়ণ নিয়ে আলাপ-আলোচনার জন্য সরকারি-বেসরকারি সংস্থা, শিক্ষা ও শিল্প প্রতিষ্ঠান সহ অন্যান্য ক্ষেত্রের বিশেষজ্ঞদের এক মঞ্চে নিয়ে আসা হচ্ছে।
কেন্দ্রীয় সরকারের মুখ্য বৈজ্ঞানিক উপদেষ্টার কার্যালয়, অন্যান্য মন্ত্রক/দপ্তরের সহযোগিতায় আজ প্রযুক্তি-নির্ভর উন্নয়ন নিয়ে এক ওয়েবিনার আয়োজন করে। পূর্ণাঙ্গ সভায় প্রধানমন্ত্রীর ভাষণের মধ্য দিয়ে ওয়েবিনারের সূচনা হয়।
বাজেট পরবর্তী ওয়েবিনার আয়োজনের যৌক্তিকতা সম্পর্কে প্রধানমন্ত্রী বলেন, কিভাবে আমরা সর্বাত্মক প্রয়াস নিয়ে বাজেটের ঘোষণাগুলির দ্রুত ও অবাধ রূপায়ণ করে তার সুফল পেতে পারি, তা নিয়ে আলাপ-আলোচনার জন্যই এই উদ্যোগ। প্রধানমন্ত্রী কৃত্রিম বুদ্ধিমত্তা, জিওস্পেশিয়াল সিস্টেম, ড্রোন, সেমিকন্ডাক্টর, মহাকাশ প্রযুক্তি, জেনোমিক্স, ফার্মাসিউটিকাল এবং ফাইভ-জি’র মতো উদীয়মান ক্ষেত্রগুলিতে বাজেটে যে গুরুত্ব দেওয়া হয়েছে, সেকথাও উল্লেখ করেন। তিনি আরও জানান, এবারের বাজেটে ফাইভ-জি স্পেকট্রাম বন্টনের লক্ষ্যে এক সুস্পষ্ট পরিকল্পনা রয়েছে এবং দেশে ফাইভ-জি প্রযুক্তি ক্ষেত্রে এক অনুকূল বাতাবরণ গড়ে তুলে ডিজাইন বা সৃজনশীল সামগ্রী উৎপাদনের জন্য উৎপাদন সংযুক্ত উৎসাহভাতা কর্মসূচি শুরু করার প্রস্তাব দেওয়া হয়েছে। তিনি বেসরকারি সংস্থাগুলিকে এই ক্ষেত্রগুলিতে প্রয়াস আরও জোরদার করার পরামর্শ দেন।
প্রধানমন্ত্রী জানান, দেশে উৎপাদনের প্রসারে ১৪টি ক্ষেত্রে প্রায় ২ লক্ষ কোটি টাকার উৎপাদন সংযুক্ত উৎসাহভাতা কর্মসূচি ঘোষণা করা হয়েছে। নাগরিক-কেন্দ্রিক পরিষেবায় অপ্টিকাল ফাইবারের ব্যবহার, ই-বর্জ্য ব্যবস্থাপনা, চক্রাকার অর্থনীতি এবং বৈদ্যুতিন গতিময়তার মতো ক্ষেত্রগুলিতে প্রধানমন্ত্রী সংশ্লিষ্ট সবপক্ষকে পরামর্শ দেওয়ার আহ্বান জানান।
প্রধানমন্ত্রীর মুখ্য বৈজ্ঞানিক উপদেষ্টা শ্রী কে বিজয় রাঘবন ওয়েবিনারের উদ্বোধনী অনুষ্ঠানে বিজ্ঞান ও প্রযুক্তি ক্ষেত্রে আত্মনির্ভর হয়ে ওঠার লক্ষ্যে এক সংক্ষিপ্ত বিবরণী পেশ করেন। ওয়েবিনারের দ্বিতীয় পর্বে ৪টি বিষয় নিয়ে পৃথক পৃথক আলোচনাসভার আয়োজন করা হয়। এই আলোচনাসভাগুলিতে টেলিযোগাযোগ দপ্তর, ইলেক্ট্রনিক্স ও তথ্য প্রযুক্তি মন্ত্রক, বৈজ্ঞানিক ও শিল্প গবেষণা দপ্তর তথা বিজ্ঞান ও প্রযুক্তি দপ্তরের পক্ষ থেকে ভিন্ন ভিন্ন বিষয় নিয়ে আলোচনা হয়।
রেল তথা যোগাযোগ ও তথ্য প্রযুক্তি মন্ত্রী শ্রী অশ্বিনী বৈষ্ণব ওয়েবিনারে সমাপ্তি ভাষণ দেন। তিনি বলেন, স্পেকট্রাম ব্যবহার, গবেষণা ও উন্নয়নে বেসরকারি ক্ষেত্রের ভূমিকা এবং সৃজনশীল সামগ্রীর উৎপাদনের মতো বিষয়গুলি নিয়ে সবপক্ষের মধ্যে আলোচনা হয়েছে। এই প্রেক্ষিতে শ্রী বৈষ্ণব শিল্প সংস্থাগুলিকে উৎপাদন সংযুক্ত উৎসাহভাতা কর্মসূচির সুবিধা গ্রহণে উৎসাহ দেন।
CG/BD/SB
(Visitor Counter : 103
বিজ্ঞানওপ্রযুক্তিমন্ত্রক
সরকারের সংগৃহীত ভূ-স্থানিক তথ্য ভারতের বিভিন্ন সংগঠন এবং নাগরিকদের কাছে বিনামূল্যে ও সহজে পৌঁছে দেবার জন্য অনলাইন অ্যাপ্লিকেশনের উদ্বোধন
নতুন দিল্লি, ১৭ই আগস্ট, ২০২১
সার্ভে অফ ইন্ডিয়ার ভূ-স্থানিক তথ্য সম্পর্কে জানানোর পোর্টাল, সারথী: ওয়েব জিআইএস অ্যাপ্লিকেশন এবং ন্যাশনাল অ্যাটলাস অ্যান্ড থেমাটিক ম্যাপিং অর্গানাইজেশন  –র মানচিত্রণ এন্টারপ্রাইজ জিও পোর্টালের আজ উদ্বোধন হয়েছে। এর ফলে সরকারের সংগৃহীত বিভিন্ন ভূ-স্থানিক তথ্য দেশের নানান সংগঠন এবং নাগরিকরা বিনামূল্য সহজেই পাবেন। কেন্দ্রীয় বিজ্ঞান ও তথ্য প্রযুক্তি দপ্তরের সচিব অধ্যাপক আশুতোষ শর্মা এই অ্যাপ্লিকেশনগুলির উদ্বোধন করেন। সার্ভে অফ ইন্ডিয়ার সার্ভেয়ার জেনারেল শ্রী নবীন তোমর জানান, সারথী ওয়েব জিআইএস –এর মাধ্যমে স্বামীত্ব প্রকল্পে সুবিধা হবে। এই প্রকল্পে গ্রামাঞ্চলে উন্নত প্রযুক্তির মাধ্যমে সার্ভে এবং মানচিত্র তৈরির কাজ করা হয়। সারথী একটি ওয়েব ভূ-স্থানিক তথ্য ব্যবস্থাপনা, যেখানে ব্যবহারকারীরা সহজেই বিভিন্ন তথ্য সম্পর্কে জানতে পারেন এবং সেগুলির মূল্যায়ন করতে পারেন। এই পোর্টালে মাধ্যমে আঞ্চলিক ভাষাও তথ্য পাওয়া সম্ভব। নতুন ভূ-স্থানিক নীতি ফেব্রুয়ারী মাসে কার্যকর হওয়ায় সার্ভে এবং মানচিত্রের বিষয়ে সমস্ত পুরোনো নীতি বাতিল হয়ে যায়। ভূ-স্থানিক তথ্য সংক্রান্ত পোর্টালটির সাহায্যে সরকারী এবং বেসরকারী সংস্থাগুলি বিভিন্ন তথ্য পাবে। এই পোর্টালের মাধ্যমে রেলের মানচিত্র, প্রশাসনিক মানচিত্র, সড়ক মানচিত্র সহ দেশের বিভিন্ন মানচিত্র সহজেই যে কেউ দেখতে পারবেন।
নাটমোর নির্দেশক ড. তপতী বন্দ্যোপাধ্যায় মানচিত্রণ সম্পর্কে বলেন, ছাত্রছাত্রী, গবেষক, শিল্প সংস্থা,নীতি নির্ধারক এবং প্রশাসকরা এই ভূ-স্থানিক ব্যবস্থাপনা থেকে উপকৃত হবেন। ব্যবহারকারীরা বিভিন্ন মানচিত্র এবং ভূ-স্থানিক তথ্য ভান্ডার সহজেই ডাউনলোড করতে পারবেন এবং এখানে প্রয়োজনীয় পরামর্শ জানানোর সুবিধে রয়েছে। সম্পূর্ণ দেশীয় প্রযুক্তিতে এই ব্য়বস্থাপনা গড়ে তোলা হয়েছে।
CG/CB/SFS
(Visitor Counter : 206
প্রধানমন্ত্রীরদপ্তর
প্রধানমন্ত্রী ১৬ই জানুয়ারি থেকে দেশজুড়ে কোভিড-১৯ টিকাকরণ অভিযানের সূচনা করবেন
এই পর্বে সব রাজ্য ও কেন্দ্রশাসিত অঞ্চলের ৩০০০-এর বেশী জায়গাকে ভারচ্যুয়ালি যুক্ত করা হবে
উদ্বোধনী দিনে প্রায় ১০০ জনকে টিকা দেওয়া হবে
নতুনদিল্লি, ১৪ই জানুয়ারী, ২০২১
প্রধানমন্ত্রী শ্রী নরেন্দ্র মোদী ১৬ই জানুয়ারী সকাল ১০টা৩০ মিনিটে ভিডিও কনফারেন্সের মাধ্যমে কোভিড-১৯ টিকাকরণের প্রক্রিয়া শুরু করবেন। দেশের সব অংশে এই কর্মসূচী শুরু হবে, যা বিশ্বে বৃহত্তম টিকাকরণ অভিযান। সব রাজ্য ও কেন্দ্রশাসিত অঞ্চলের মোট ৩০০৬টি কেন্দ্রে এই টিকা দেওয়া হবে। উদ্বোধনী দিনে প্রত্যেক কেন্দ্র থেকে প্রায় ১০০জন টিকা পাবেন।
নীতিগতভাবে অগ্রাধিকারপ্রাপ্ত গোষ্ঠিকেই প্রথমে এই টিকা দেওয়ার সিদ্ধান্ত নেওয়া হয়েছে। এই পর্বে আইসিডিএস কর্মী, সরকারী ও বেসরকারী হাসপাতালে স্বাস্থ্যকর্মীরা টিকা পাবেন।
কত কোভিড-১৯ টিকা মজুত রয়েছে, কোন তাপমাত্রায় টিকা সংরক্ষণ করা হবে, টিকা দেবার পর সংশ্লিষ্ট ব্যক্তিদের বিষয়ে তথ্য রাখার জন্য কেন্দ্রীয় স্বাস্থ্য ও পরিবার কল্যাণ মন্ত্রকের তৈরি করা ডিজিট্যাল প্ল্যাটফর্ম কো-উইন ব্যবহার করা হবে। এই প্ল্যাটফর্ম টিকাকরণ প্রক্রিয়া সম্পাদনার জন্য কর্মসূচীর সঙ্গে যুক্ত ম্যানেজারদের সাহায্য করবে।
কোভিড-১৯ মহামারী, টিকাকরণের প্রস্তুতি, কো-উইন সফটওয়্যার সংক্রান্ত নানা প্রশ্নের উওর ২৪ ঘন্টার 1075 কল সেন্টারের নম্বর থেকে দেওয়ার ব্যবস্থা করা হয়েছে।
অসামরিক বিমান চলাচল মন্ত্রকের সক্রিয় সহায়তায় দেশের সব রাজ্য ও কেন্দ্রশাসিত অঞ্চলে যথেষ্ট পরিমাণে কোভিশিল্ড ও কোভ্যাক্সিন পাঠান হয়েছে। এরপর রাজ্য সরকার ও কেন্দ্রশাসিত অঞ্চলের প্রশাসন সেগুলি বিভিন্ন জেলায় পাঠিয়েছে। জনভাগিদারী নীতিতে এই কর্মসূচী রূপায়নে সব প্রস্তুতি নেওয়া হয়েছে।
প্রধানমন্ত্রীরদপ্তর
দেশের উন্নয়নের প্রধান চালিকাশক্তি হয়ে উঠেছে উত্তর-পূর্বাঞ্চল : প্রধানমন্ত্রী
সংশ্লিষ্ট সকলকে এক ছাদের নীচে নিয়ে এসে দীর্ঘদিনের বোড়ো সমস্যার সমাধান
নয়াদিল্লি, ০৬ ফেব্রুয়ারি, ২০২০
লোকসভায় রাষ্ট্রপতির অভিভাষণের ওপর ধন্যবাদসূচক প্রস্তাবের জবাবে প্রধানমন্ত্রী বলেন, উত্তর-পূর্বাঞ্চল আজ আর অবহেলিত নয়।
তিনি বলেন, বিভিন্ন ক্ষেত্রে সরকারি উদ্যোগের ফলে আজ দেশের উন্নয়নে প্রধান চালিকাশক্তি হয়ে উঠেছে উত্তর-পূর্বাঞ্চল।
“উত্তর-পূর্বাঞ্চলের জনগণ আজ আর মনে করেন না যে, দিল্লি অনেক দূর। এখন প্রশাসন তাঁদের দোরগোড়ায়। আমাদের মন্ত্রী ও আধিকারিকরা এই অঞ্চল নিয়মিত সফর করছেন”।
প্রধানমন্ত্রী বলেন, এই অঞ্চলের বিদ্যুতায়ন, রেল ও মোবাইল সংযোগ এবং বিভিন্ন উন্নয়নমূলক প্রকল্পের কাজ করে চলেছে তাঁর সরকার।
বোড়ো চুক্তি স্বাক্ষরের প্রসঙ্গ উল্লেখ করে প্রধানমন্ত্রী বলেন, সংশ্লিষ্ট সকলকে সঙ্গে নিয়ে দীর্ঘদিনের বোড়ো সমস্যার সমাধান করা হয়েছে।
প্রধানমন্ত্রী বলেন, নিছক গরিমসির কারণে দীর্ঘদিনের অশান্তির ফলে কমপক্ষে ৪০ হাজার মানুষের প্রাণাহানি হয়েছে।
“কিন্তু এইবার আমরা সংশ্লিষ্ট সকলকে এক জায়গায় নিয়ে আসতে পেরেছি এবং এই চুক্তি থেকে এটা স্পষ্ট যে এই সঙ্কটের সমস্ত বিষয়গুলির সমাধান হয়েছে।
CG/CB/SB
(Visitor Counter : 144
প্রধানমন্ত্রীরদপ্তর
মহারাষ্ট্রের রায়গড়ে বাড়ি ভেঙে মৃত্যুর ঘটনায় প্রধানমন্ত্রীর শোকজ্ঞাপন
নতুনদিল্লি, ২৫শে আগস্ট, ২০২০
প্রধানমন্ত্রী শ্রী নরেন্দ্র মোদী মহারাষ্ট্রের রায়গড়ের মাহাদে বাড়ি ভেঙে প্রাণহানির ঘটনায় শোক ব্যক্ত করেছেন।
প্রধানমন্ত্রী বলেছেন, “মহারাষ্ট্রের রায়গড়ের মাহাদে বাড়ি ভেঙে পড়ার ঘটনায় আমি শোকাহত। যারা এই দূর্ঘটনায় তাদের নিকটজনেদের হারিয়েছেন, তাদের সমবেদনা জানাই। আহতদের দ্রুত আরোগ্য কামনা করি। স্থানীয় কতৃপক্ষ এবং জাতীয় বিপর্যয় মোকাবিলা বাহিনী দূর্ঘটনাস্থলে রয়েছে। তাঁরা সব রকমের সাহায্যের হাত বাড়িয়ে দিয়েছেন”।
(CG/CB
অর্থমন্ত্রক
প্রেস বিজ্ঞপ্তি
কলকাতা, ১৫ ডিসেম্বর, ২০২১
সংবিধানের ১৫১  ধারানুযায়ী, পশ্চিমবঙ্গ সরকারের  ২০২০-র ৩১শে মার্চ শেষ হওয়া বছরে ভারতের কম্পট্রোলার ও অডিটর জেনারেলের  হিসাব নিরীক্ষণ প্রতিবেদন বিধানসভায় পেশ করার জন্য ১৫ই ডিসেম্বর ২০২১ তারিখে রাজ্য সরকারের কাছে পাঠিয়ে দেওয়া হয়েছে।
এই হিসাব নিরীক্ষণ প্রতিবেদনে পশ্চিমবঙ্গে তাপবিদ্যুৎ কেন্দ্রগুলিতে জ্বালানীর ব্যবহার সম্পর্কিত খতিয়ান, দক্ষিণ ২৪ পরগনা জেলায় প্রযোজ্য সমস্ত পরিবেশ সংক্রান্ত আইন মেনে চলার বিস্তারিত বিবরণ এবং পশ্চিমবঙ্গ সরকারের ২৩টি দপ্তরের হিসেব-নিকেশ সম্পর্কিত ৯টি অডিট প্যারাগ্রাফ রয়েছে।
CG/BD/SB
(Visitor Counter : 12
সামাজিকন্যায়ওক্ষমতায়নমন্ত্রক
তপশিলি জাতিভুক্ত পড়ুয়াদের জন্য কেন্দ্রীয় মেধাবৃত্তি প্রকল্প
নতুন দিল্লি, ২২ মার্চ, ২০২২
মহারাষ্ট্র সহ দেশের বিভিন্ন রাজ্যে সামাজিক ন্যায় ও ক্ষমতায়ন দপ্তর তপশিলি জাতিভুক্ত পড়ুয়াদের জন্য দুটি কেন্দ্রীয় বৃত্তি প্রকল্পের সুযোগ দিয়ে থাকে :
১) দশম শ্রেণী - পরবর্তী স্তরে  ভারতে পড়াশোনার জন্য বৃত্তি ;
২) প্রাক দশম শ্রেণী স্তরের জন্য বৃত্তি;
দুটি প্রকল্পেই তপশিলি জাতিভুক্ত যেসব পড়ুয়ার অভিভাবকদের বার্ষিক আয় আড়াই লক্ষ টাকার নীচে, তাদের পড়াশোনার জন্য অর্থ সাহয্য করা হয়। প্রথম প্রকল্পে পড়ুয়াদের একাদশ ও উচ্চতর শ্রেণীতে পড়াশোনার জন্য টিউশন ফি সহ একটি মেধা বৃত্তি দেওয়া হয়। দ্বিতীয় প্রকল্পে মেধা বৃদ্ধি দেওয়া হয় নবম ও দশম শ্রেণীতে পাঠরত এসসি ও অন্য যোগ্য পড়ুয়াদের।
পিএমএস-এসসি প্রকল্পে অর্থের চাহিদা রাজ্যগুলির নির্ধারিত সীমার মধ্যে থাকায় ২০১৮-১৯ এবং ২০১৯-২০ অর্থ বছরে কেন্দ্র থেকে কোনো অর্থ পাঠানো হয়নি। ২০২০-২১ সালে এই প্রকল্পের অর্থ বরাদ্দের নীতি বদলানো হয়। রাজ্যগুলির জন্য নির্ধারিত সীমার পরিবর্তে, কেন্দ্র ও রাজ্যগুলির মধ্যে মোট অর্থ সাহায্যের পরিমাণ ৬০:৪০ অনুপাতে ভাগ করে দেওয়া হয়। এই বছরে কেন্দ্রীয় সাহায্য বাবদ রাজ্যগুলিকে ৫৫৮ কোটি টাকা দেওয়া হয়েছে। মহারাষ্ট্র সরকারের দেওয়া হিসেব অনুযায়ী ২০১৮-১৯, ২০১৯-২০ এবং ২০২০-২১ অর্থ বছরে এই খাতে রাজ্যের খরচের পরিমাণ যথাক্রমে ১৩৩২.৬২ কোটি, ১০৫৩.৩৭ কোটি এবং ৩৭২.০৮ কোটি । বৃত্তি প্রাপকের সংখ্যা যথাক্রমে ৫ লক্ষ ৪২ হাজার ৬৪৬, ৩ লক্ষ ৭৮ হাজার ৪২৬ এবং ১ লক্ষ ৫৬ লক্ষ ৪৫৩।
প্রাক দশম শ্রেণী মেধা বৃত্তি প্রকল্পে মহারাষ্ট্রকে ২০১৩-১৪ এবং ২০১৪-১৫ সালে মোট ১৭৯.৩২ কোটি টাকা দেওয়া হয়েছে। মহারাষ্ট্র সরকারের কাছ থেকে পাওয়া তথ্য অনুযায়ী ২০১৩-১৪ থেকে ২০১৭-১৮ সাল পর্যন্ত বৃত্তি দিতে খরচ হয়েছে ৯৮.৫৯ কোটি টাকা। ২০১৯-২০ সালে এই খরচের পরিমাণ ২৩.৩২ কোটি টাকা। বৃত্তি প্রাপকের সংখ্যা ৯৯ হাজার ২০০। ২০১৮-১৯, ২০১৯-২০ এবং ২০২০-২১ সালে এই খাতে রাজ্য সরকার কোনো খরচ করেনি। কেন্দ্রের দেওয়া অর্থের মধ্যে এখনও ৫৭.৪০ কোটি টাকা মহারাষ্ট্র সরকারের কাছে অব্যবহৃত অবস্থায় পড়ে রয়েছে।
লোকসভায় আজ এক প্রশ্নের লিখিত জবাবে সামাজিক ন্যায় ও ক্ষমতায়ন দপ্তরের মন্ত্রী ডঃ বীরেন্দ্র কুমার এই তথ্য জানিয়েছেন।
CG/SD/SKD/
(Visitor Counter : 109
প্রধানমন্ত্রীরদপ্তর
উত্তরাখন্ডের মুখ্যমন্ত্রী হিসাবে শপথ গ্রহণ করায় শ্রী পুষ্কর সিং ধামিকে অভিনন্দন প্রধানমন্ত্রীর
নয়াদিল্লি, ২৩ মার্চ, ২০২২
প্রধানমন্ত্রী শ্রী নরেন্দ্র মোদী উত্তরাখন্ডের মুখ্যমন্ত্রী হিসাবে শপথ গ্রহণ করায় শ্রী পুষ্কর সিং ধামিকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “উত্তরাখন্ডের মুখ্যমন্ত্রী হিসাবে শপথ নেওয়ায় @pushkardhami জিকে অভিন্দনন। দেবভূমি উত্তরাখন্ড গত পাঁচ বছরে প্রতিটি ক্ষেত্রে অগ্রগতি করেছে। আপনি ও আপনার মন্ত্রিসভার সমস্ত সদস্য এই অগ্রগতিকে আরও ত্বরান্বিত করবেন এবং জনগণের আকাঙ্খা পূরণে বিকাশের এক নতুন মডেল গড়ে তুলবেন বলে আমার দৃঢ় বিশ্বাস”।
CG/BD/SB
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর ইথিওপিয়ার প্রধানমন্ত্রী ডঃ অ্যাব্যি আহমেদ আলির টেলিফোন বার্তালাপ
নয়াদিল্লি, ০৬ মে, ২০২০
প্রধানমন্ত্রী শ্রী নরেন্দ্র মোদী আজ ফোনে ইথিওপিয়ার প্রধানমন্ত্রী ডঃ অ্যাব্যি আহমেদ আলির সাথে কথা বলেছেন।
প্রধানমন্ত্রী দু দেশের মধ্যে ঘনিষ্ঠ সম্পর্কের কথা উল্লেখ করেন এবং উন্নয়নের ক্ষেত্রে দুটি দেশের মধ্যে চমৎকার সহযোগিতার প্রসঙ্গেরও অবতারণা করেন।
কোভিড-১৯ অতিমারির ফলে অভ্যন্তরীণ, আঞ্চলিক ও আন্তর্জাতিক ক্ষেত্রে যে চ্যালেঞ্জের মোকাবিলা করতে হচ্ছে তাঁর প্রেক্ষাপটে দুই নেতাই দু দেশের মধ্যে সৌভ্রাতৃত্বের কথা বলেন প্রধানমন্ত্রী ডঃ অ্যাব্যি আহমেদ আলিকে প্রয়োজনীয় ওষুধপত্র সরবরাহ অব্যাহত রাখা হবে বলে আশ্বাস দেন এবং অতিমারির ফলে অর্থনীতির উপর যে প্রভাব পড়েছে তার থেকে বেরিয়ে আসা যাবে বলেও আশা প্রকাশ করেন।
প্রধানমন্ত্রী তাঁর নিজের পক্ষ থেকে এবং দেশ বাসীর পক্ষ থেকে কোভিড-১৯ এর বিরুদ্ধে লড়াই এর ক্ষেত্রে ইথিওপিয়ার সাফল্য কামনা করেন।
(CG/SDG
প্রধানমন্ত্রীরদপ্তর
জাপান- ইন্ডিয়া অ্যাসোসিয়েশন -এর চেয়ারম্যান ও জাপানের প্রাক্তন প্রধানমন্ত্রী যোশিহিডে সুগার সঙ্গে সাক্ষাৎ প্রধানমন্ত্রীর
বিশেষ কৌশলগত বোঝাপড়া ও আন্তর্জাতিক অংশীদারিত্ব নিয়ে মত বিনিময়
নতুনদিল্লি ০৬ জুলাই,২০২৩
প্রধানমন্ত্রী শ্রী নরেন্দ্র মোদী আজ জাপান- ইন্ডিয়া অ্যাসোসিয়েশন -এর চেয়ারম্যান ও জাপানের প্রাক্তন প্রধানমন্ত্রী যোশিহিডে সুগার সঙ্গে সাক্ষাৎ করেন। মিঃ সুগা ১০০ সদস্যের বেশি এক প্রতিনিধিদল নিয়ে ভারত সফরে এসেছেন। এঁদের মধ্যে রয়েছেন সরকারি আধিকারিক, কেইদানরেন  এবং “গণেশ নো কাই” গোষ্ঠীর সাংসদরা।
জেআইএ-র চেয়ারম্যান হিসেবে প্রথমবার ভারত সফরে আসা মিঃ সুগাকে স্বাগত জানান প্রধানমন্ত্রী। দুই নেতার মধ্যে বিশেষ কৌশলগত বোঝাপড়া এবং ভারত ও জাপানের মধ্যে আন্তর্জাতিক অংশীদারিত্ব নিয়ে মত বিনিময় হয়। এছাড়া, লগ্নি ও আর্থিক সহযোগিতা, রেল, দুই দেশের মানুষের মধ্যে যোগাযোগ, দক্ষতা উন্নয়নের ক্ষেত্রে অংশীদারিত্ব নিয়েও দুই নেতার মধ্যে কথা হয়।
প্রধানমন্ত্রী জাপানের “গণেশ নো কাই” সংসদীয় গোষ্ঠীর সদস্যদের সঙ্গেও কথা বলেন এবং দুই দেশের মধ্যে সংসদীয় যোগাযোগ মজবুত করার ওপর তাঁরা জোর দেন। জাপানে যোগা ও আয়ুর্বেদের ক্রমবর্ধমান জনপ্রিয়তা নিয়ে তাঁরা সন্তোষ প্রকাশ করেন এবং ভারত ও জাপানের মধ্যে সাংস্কৃতিক বন্ধন শক্তিশালী করার ব্যাপারে তাঁদের মধ্যে আলোচনা হয়।
প্রধানমন্ত্রী কেইদানরেন সদস্যদেরও স্বাগত জানান এবং দেশে ব্যবসায়িক ক্ষেত্রে সংস্কার ও উন্নয়নের বিস্তারিত তথ্য তাঁদের সামনে তুলে ধরেন। ভারতে তাঁদের লগ্নি বাড়ানোর জন্য জাপানের ব্যবসায়ীদের কাছে আর্জি জানান প্রধানমন্ত্রী। সেইসঙ্গে লগ্নির নতুন নতুন ক্ষেত্র খুঁজে বার করার জন্য অনুরোধ জানান ।
(CG/MP/CS
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত ২০ কোটির বেশি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করেছে রাজ্য ও কেন্দ্রশাসিত অঞ্চলগুলির কাছে ২ কোটিরও বেশি টিকার ডোজ রয়েছে আগামী ৩ দিনে রাজ্য ও কেন্দ্রশাসিত অঞ্চলগুলি ৩ লক্ষেরও কাছাকাছি টিকার ডোজ পাবে
নয়াদিল্লী, ১৭ মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। সম্পূর্ণ সরকারের নিয়ন্ত্রণাধীনে এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড বিধি মেনে চলার পাশাপাশি টিকাকরণের ওপরে গুরুত্ব দেওয়া হয়েছে।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই পর্বে টিকা প্রস্তুতকারক সংস্থাগুলির উৎপাদিত টিকার ৫০ শতাংশ কেন্দ্র সংগ্রহ করবে। এই টিকা রাজ্যগুলিকে আগের মতোই বিনামূল্য বন্টন করা হবে।
কেন্দ্র এ পর্যন্ত ২০,৭৬,১০,২৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে দিয়েছে। ১৬ মে পর্যন্ত পাওয়া হিসেব অনুযায়ী ১৮,৭১,১৩,৭০৫টি টিকার ডোজ ব্যবহার করা হয়েছে। রাজ্য ও কেন্দ্রশাসিত অঞ্চলগুলির কাছে এখনও ২,০৪,৯৬,৫২৫টি টিকার ডোজ রয়েছে। আগামী ৩ দিনের মধ্যে রাজ্য ও কেন্দ্রশাসিত অঞ্চলগুলি আরো ২,৯৪,৬৬০টি টিকার ডোজ পাবে।
পশ্চিমবঙ্গে ১,৩৪,৮৩,৬৪০টি টিকার ডোজ দেওয়া হয়েছে। রাজ্যে ১,২৫,৬৬,৫৯৬টি টিকার ডোজ দেওয়া হয়েছে। পশ্চিমবঙ্গের কাছে ৯,১৭,০৪৪টি টিকার ডোজ রয়েছে।
ত্রিপুরায় ১৫,২৭,১৭০টি টিকার ডোজ পাঠানো হয়েছে। রাজ্যে এ পর্যন্ত ১৪,৫৭,৩৯৮টি টিকার ডোজ দেওয়া হয়েছে। রাজ্যের কাছে এখনও ৬৯,৭৭২টি টিকার ডোজ রয়েছে।
আসামে ৩৮,৭৬,৮৭০টি টিকার ডোজ পাঠানো হয়েছে। রাজ্যে এ পর্যন্ত ৩৫,৮১,৭৪৮টি টিকার ডোজ দেওয়া হয়েছে। আসামে ২,৯৫,১১২টি টিকার ডোজ পাঠানো হচ্ছে।
আন্দামান ও নিকোবরে ২,০০,৫৪০টি টিকার ডোজ পাঠানো হয়েছে। এই কেন্দ্রশাসিত অঞ্চলে এ পর্যন্ত খরচ হয়েছে ১,১৪,০০৬টি টিকার ডোজ। আন্দামান ও নিকোবর দ্বীপপুঞ্জের কাছে ৮৬,৫৩৪টি টিকার ডোজ রয়েছে। শীঘ্রই ১৯,৯৪০টি ডোজ পাঠানো হচ্ছে।
CG/CB/NS
(Visitor Counter : 114
কর্মী, জন-অভিযোগএবংপেনশনমন্ত্রক
শ্রী অজয় ভাদুকে রাষ্ট্রপতির যুগ্ম সচিব হিসেবে নিযুক্ত করা হয়েছে
নয়াদিল্লি, ২২ জুলাই, ২০১৯
রাষ্ট্রপতির নতুন যুগ্ম সচিব হচ্ছেন শ্রী অজয় ভাদু। কেন্দ্রীয় মন্ত্রিসভার নিয়োগ সংক্রান্ত কমিটি রাষ্ট্রপতির যুগ্ম সচিব হিসেবে শ্রী ভাদুকে নিযুক্ত করেছে। ১৯৯৯ সালের গুজরাট ক্যাডারের এই আইএএস আধিকারিকের এই পদের মেয়াদ, রাষ্ট্রপতির কার্যকালের সঙ্গে সঙ্গেই শেষ হবে।
CG/CB/NS
(Visitor Counter : 73
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা সিবিআইসি-র আওতায় কৃষ্ণপত্তনম এবং তুমাকুরুতে শিল্প করিডর স্থাপনের প্রস্তাব অনুমোদন করেছে
নয়াদিল্লি, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে একাধিক ট্রাঙ্ক পরিকাঠামো নির্মাণের জন্য শিল্প ও অভ্যন্তরীণ বাণিজ্য প্রসার দপ্তরের একাধিক প্রস্তাব অনুমোদিত হয়েছে। এই প্রস্তাবগুলির মধ্যে রয়েছে –
ক) অন্ধ্রপ্রদেশে ২ হাজার ১৩৯ কোটি ৪৪ লক্ষ টাকা ব্যয়ে কৃষ্ণপত্তনম ইন্ডাস্ট্রিয়াল এরিয়া স্থাপন।
খ) কর্ণাটকে ১ হাজার ৭০১ কোটি ৮১ লক্ষ টাকা ব্যয়ে তুমাকুরু ইন্ডাস্ট্রিয়াল এরিয়া স্থাপন।
গ) উত্তর প্রদেশের গ্রেটার নয়ডায় ৩ হাজার ৮৮৩ কোটি ৮০ লক্ষ টাকা ব্যয়ে মাল্টি মোডাল লজিস্টিক হাব  এবং মাল্টি মোডাল ট্রান্সপোর্ট হাব  স্থাপন।
পূর্বাঞ্চলীয় ও পশ্চিমাঞ্চলীয় ডেডিকেটেড ফ্রেইড করিডর, এক্সপ্রেসওয়ে এবং জাতীয় মহাসড়ক, জলবন্দর ও বিমানবন্দরের নিকটে পরিবহণের সুবিধার ক্ষেত্রে এ ধরনের ইন্ডাস্ট্রিয়াল এরিয়া গড়ে তোলার উদ্দেশ্য হ’ল – গ্রিনফিল্ড ইন্ডাস্ট্রিয়াল সিটি স্থাপন, যেখানে যাবতীয় আধুনিক সুযোগ-সুবিধা ও পরিকাঠামোর ব্যবস্থা থাকবে। আত্মনির্ভর ভারত গঠনের লক্ষ্যে শিল্প করিডর নির্মাণ কর্মসূচি লগ্নি আকর্ষণের ক্ষেত্রে গুরুত্বপূর্ণ হয়ে উঠেছে।
চেন্নাই - ব্যাঙ্গালুরু শিল্প করিডর প্রকল্পে উন্নয়নমূলক কাজকর্মের সূচনার ক্ষেত্রে অন্ধ্রপ্রদেশের কৃষ্ণপত্তনম ইন্ডাস্ট্রিয়াল এরিয়া এবং কর্ণাটকের তুমকুরু ইন্ডাস্ট্রিয়াল এরিয়া গুরুত্বপূর্ণ ভূমিকা নেবে। এমনকি, ইন্ডাস্ট্রিয়াল এরিয়ায় গড়ে ওঠা গ্রিনফিল্ড শহরগুলি বিশ্ব মানের পরিকাঠামো সড়ক ও রেল যোগাযোগ ব্যবস্থা সম্বলিত আধুনিক এক সুস্থায়ী শহর হয়ে উঠবে। শিল্পোন্নয়নের মাধ্যমে এই প্রকল্পগুলি ব্যাপক কর্মসংস্থানের সুযোগ সৃষ্টি করবে। কৃষ্ণপত্তনম ইন্ডাস্ট্রিয়াল এরিয়া গড়ে তোলার কাজে প্রথম পর্যায়ে প্রায় ৯৮ হাজার মানুষের কর্মসংস্থান হবে, যার মধ্যে প্রায় ৫৮ হাজার মানুষ মূল কেন্দ্রেই কাজের সুযোগ পাবেন। তুমকুর্যথ ইন্ডাস্ট্রিয়াল এরিয়া গড়ে তোলার কাজে প্রায় ৮৮ হাজার ৫০০ জন ব্যক্তির কর্মসংস্থান হবে। এর মধ্যে ১৭ হাজার ৭০০ জন ব্যক্তি কাজের সুযোগ পাবেন রিটেল, অফিস ও অন্যান্য বাণিজ্যিক কর্মকান্ড থেকে।
উত্তর প্রদেশের গ্রেটার নয়ডায় প্রস্তাবিত মাল্টি মোডাল লজিস্টিক হাব এবং মাল্টি মোডাল ট্রান্সপোর্ট হাব পূর্বাঞ্চলীয় পেরিফেরাল এক্সপ্রেসওয়ের কাছে গড়ে উঠবে। এমনকি, নয়ডা – গ্রেটার নয়ডা এক্সপ্রেসওয়ে, ৯১ নম্বর জাতীয় মহাসড়ক, যমুনা এক্সপ্রেসওয়ে, পূর্বাঞ্চলীয় ও পশ্চিমাঞ্চলীয় ডেডিকেটেড ফ্রেইড করিডরের সঙ্গে যুক্ত হবে। বিশ্ব মানের সুযোগ-সুবিধা নিয়ে লজিস্টিক হাবটি গড়ে তোলা হবে, যেখানে পণ্য সামগ্রীর পর্যাপ্ত মজুত ভান্ডার/লেনদেনের ব্যবস্থা থাকবে।
মাল্টি মোডাল ট্রান্সপোর্ট হাবটি উত্তর প্রদেশের বোরাকি রেল স্টেশনের কাছে গড়ে তোলা হয়েছে। এই ট্রান্সপোর্ট হাবটি রেল, সড়ক পরিবহণ ব্যবস্থার ক্ষেত্রে পরিবহণ হাব হয়ে উঠবে। এমনকি, এই ট্রান্সপোর্ট হাবটিতে আন্তঃরাজ্য বাস টার্মিনাল, লোকাল বাস টার্মিনাল, মেট্রো, কমার্শিয়াল, রিটেল ও হোটেল গড়ে তোলার মতো জায়গা থাকবে। সেই সঙ্গে, খোলা জায়গা থাকবে, যেখানে সবুজের সমারোহ থাকবে। এই প্রকল্পটি যাত্রী পরিবহণের ক্ষেত্রে বিশ্ব মানের সুযোগ-সুবিধা প্রদান করবে এবং জাতীয় রাজধানী অঞ্চল লাগোয়া উত্তর প্রদেশের সংশ্লিষ্ট এলাকার উন্নয়নের কাজে গতি আসবে। এই প্রকল্পের ফলে প্রায় ১ লক্ষ মানুষের কর্মসংস্থানের সুযোগ হবে। এর প্রভাব পড়বে নিকটবর্তী এলাকার অগ্রগতির ক্ষেত্রেও।
পর্যটনমন্ত্রক
ভারতে আটকে পড়া বিদেশী পর্যটকদের কাছ থেকে গত দু’দিনে সহায়তার আবেদন জানিয়ে পর্যটন মন্ত্রকের কাছে ৫০০টিরও বেশি অনুরোধ এসেছে
নয়াদিল্লি, ০২ এপ্রিল, ২০২০
কেন্দ্রীয় পর্যটন মন্ত্রক গত ৩১শে মার্চ ভারতে আটকে পড়া বিদেশি পর্যটকদের সহায়তার জন্য একটি পোর্টাল চালু করেছে। পোর্টালটি চালু হওয়ার দু’দিনের মধ্যেই সাহায্যের আবেদন জানিয়ে ৫০০টিরও বেশি অনুরোধ এসেছে। বিদেশি পর্যটকদের অনুরোধের প্রেক্ষিতে মন্ত্রক সংশ্লিষ্ট রাজ্যগুলির আধিকারিক এবং বিদেশ মন্ত্রকের সঙ্গে সমন্বয় বজায় রেখে কাজ করছে। এছাড়াও, মন্ত্রকের পক্ষ থেকে বিদেশী পর্যটকদের বিষয়ে সংশ্লিষ্ট দেশগুলির দূতাবাসকেও জানানো হয়েছে।
বিদেশি পর্যটকদের কাছ থেকে প্রাপ্ত অনুরোধের অধিকাংশই স্বদেশে ফিরে যাওয়ার ব্যাপারে। এছাড়াও, কিছু কিছু ক্ষেত্রে ভিসার মেয়াদ বাড়িয়ে ভারতে সাময়িকভাবে থেকে যাওয়ার আবেদন জানিয়েছেন। বিদেশি পর্যটকদের পক্ষ থেকে আরও জানানো হয়েছে যে, লকডাউন চলার জন্য তাঁরা মেট্রো শহরগুলিতে পৌঁছনোর ক্ষেত্রে সমস্যার সম্মুখীন হচ্ছেন। এই প্রেক্ষিতে পর্যটন মন্ত্রক বিদেশি পর্যটকদের সমস্যা নিরসনে রাজ্য আধিকারিকদের সঙ্গে একযোগে কাজ করছে। জরুরি অনুরোধ হিসাবে, তাঁদের কাছে খাদ্য ও ওষুধ দ্রুত পৌঁছে দেওয়ার চেষ্টা হচ্ছে।
মন্ত্রকের হোটেল ও রেস্তরাঁ বিভাগের পক্ষ থেকে হোটেলগুলির সঙ্গে নিরন্তর যোগাযোগ বজায় রাখা হয়েছে। বিদেশি পর্যটকরা যাতে কোনো সমস্যায় না পড়েন সেজন্য সংশ্লিষ্ট দূতাবাসগুলির সঙ্গে যোগাযোগ রাখা হচ্ছে। এছাড়া হোটেলগুলিকেও নীতি-নির্দেশিকা মেনে চলতে বলা হয়েছে। এদিকে মন্ত্রক ইতিমধ্যেই পর্যটকদের সঠিক তথ্য প্রদানে ২৪x৭ হেল্পলাইন নম্বর 1363 চালু করেছে।
(CG/BD/SB
রেলমন্ত্রক
কেন্দ্রীয় মন্ত্রিসভা রাজকোট-কানালুস ডবল রেল লাইনের অনুমোদন দিয়েছে
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনীতি বিষয়ক ক্যাবিনেট কমিটি রাজকোট-কানালুস ডবল রেল লাইনের অনুমোদন দিয়েছে। এই রেল প্রকল্পে ব্যায় বরাদ্দ ধরা হয়েছিল ১,০৮০.৫৮ কোটি টাকা। এখন এই প্রকল্পের কাজ বেড়ে যাওয়ায় তা শেষ করতে খরচ ধরা হয়েছে ১,১৬৮.১৩ কোটি টাকা। রাজকোট থেকে কানালুস পর্যন্ত মোট ১১১.২০ কিলোমিটার ডবল লাইনের কাজ করা হবে। এই প্রকল্পের কাজ শেষ করতে চার বছর সময় লাগবে।
এই বিভাগে বর্তমানে পণ্য পরিবহণ হয়ে থাকে। মূলত কয়লা, সিমেন্ট, সার এবং খাদ্যশস্য পরিবহণ করা হয়। এই প্রকল্পের কাজ শেষ হলে রিলায়েন্স পেট্রোলিয়াম, ইএসএসএআর অয়েল এবং টাটা কেমিকেলের মতো বড় বড় শিল্প সংস্থাগুলির ভবিষ্যতে পণ্য পরিবহণ উল্লেখযোগ্য পরিমাণে বৃদ্ধি পাবে। বর্তমানে এই বিভাগে ৩০ জোড়া যাত্রী/ মেল এক্সপ্রেস ট্রেন যাতায়াত করে। ডবল লাইনের কাজ শেষ হলে এই লাইনে যাত্রী পরিবহণের ক্ষমতা বহু গুণ বৃ্দ্ধি পাবে। পাশাপাশি ক্রসিং-এর কারণে অনেক সময় ট্রেন আটকে থাকার সমস্যাও হ্রাস পাবে। রাজকোট থেকে কানালুস পর্যন্ত প্রস্তাবিত ডবল লাইন চালু হলে সৌরাষ্ট্র অঞ্চলের উন্নয়ন বহু গুণ বৃদ্ধি পাবে।
CG/SS/SKD/
(Visitor Counter : 118